Amerikaavosett

**Amerikaavosett** (*Recurvirostra americana*) er en lofugl (Charadrii) i avosettfamilien (Recurvirostridae), som inngår i ordenen vade-, måse- og alkefugler (Charadriiformes). Arten er monotypisk og utbredt i Nord-Amerika.

BirdLife International betrakter andesavosett som en «livskraftig» art og estimerer totalpopulasjonen til omkring  voksne individer.

## Biologi

Amerikaavosett er en iøynefallende vadefugl med lange blågrå ben, et langt oppoverkurvet svart nebb og et svart-hvitt chevronmønster (V-formet mønster) på rygg og vinger. Den er en av fire avosetter (*Recurvirostra*) i verden, og den eneste av de fire med tydelig forskjellig hekkedrakt og vinterdrakt. De gråhvite hode- og nakkefjærene blir kanelbrune tidlig på våren når fuglene begynner å danne par og trekker til hekkeplassene.

Amerikaavosetten blir cirka 43–47 cm lang og veier 275–350 g. Nebbet måler 82–95 mm og vingespennet utgjør cirka 91 cm. Kjønnene er like i fjærdrakten, men hannen blir større enn hunnen. Hunnens nebb er dessuten litt mer krummet enn hannens.

Fuglen hekker fra det sørlige Canada til det nordlige Mexico og overvintrer fra det sørlige USA til Costa Rica og Cuba. Den har også av og til blitt observert på Bermuda og på Grønland, men i motsetning til nesten alle andre amerikanske vadefugler har den ennå ikke blitt sett i Europa.

Amerikaavosettene jakter på og spiser akvatiske virvelløse dyr i vannsøylen og sedimentene; herunder også terrestriske virvelløse dyr, små fisk og frø. Søket etter mat foregår typisk i 15–20 cm dypt vann, men fuglene kan også fange mat når de svømmer.

Reirplassen velges i fellesskap av paret, som utfører en ritualisert reirsøking og skrapeatferd på forskjellige nærliggende steder inntil et sted blir valgt. Tidlig i reirsøkingen leder hannen arbeidet med å undersøke potensielle steder og skrape, mens hunnen observerer. Reiret bygger de sammen. På øyer eller ved kystlinjene er reiret ofte litt forhøyet (2–10 cm) over det omkringliggende underlaget. Generelt har den rugende fuglen klar utsikt (270–360°) uten hindringer fra vegetasjon. Sjelden er reiret helt omgitt av vann. Det kan imidlertid bli bygget i områder som er utsatt for oversvømmelser.

I hekkesesongen gjennomfører parene en omfattende rekke av før-parrings- og etter-parringsritualer, som kulminerer i en elegant nebbkryssede-løping etter ar paringsakten er over. Hunnen legger vanligvis fire egg, av og til også tre eller fem, i løpet av tre til fem dager. Inkubasjonen kan starte etter at det første egget er lagt, men det skjer ikke alltid. Det tar normalt 26–29 dager. Både hannen og hunnen ruger eggene og tar seg av de reirflyktende selvstendige ungene. Avocet-foreldre er kjent for sin villedende og aggressiv anti-rovdyr atferd, som brukes når et potensielt rovdyr kommer nær reiret eller ungene. Ungene blir flygedyktige etter cirka 27 dager.


Avocet four eggs.jpg|Reir med egg
Guardian of the Future (15482318789).jpg|Ruging av egg
Recurvirostra americana - Malheur National Wildlife Refuge, Oregon, USA -adult and chicks-8.jpg|Amerikaavosett med unger
American avocet (84283).jpg|Søken etter mat


## Litteratur
* del Hoyo, Josep and Collar, Nigel J. (eds.). *Illustrated Checklist of the Birds of the World, vol 1: Non-passerines*, p.&nbsp;904. Lynx Edicions and BirdLife International, July 2014. ISBN 978-84-96553-94-1

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020).

* Charadriiformes, vade-, måse- og alkefugler
** Charadrii, lofugler
*** Recurvirostridae, avosettfamilien
**** *[[Himantopus]]*, stylteløpere
**** *[[Cladorhynchus]]* (monotypisk)
**** *[[Recurvirostra]]*, avosetter
***** *[[avosett|R. avosetta]]*, avosett (monotypisk)
***** *[[brunhodeavosett|R. novaehollandiae]]*, brunhodeavosett (monotypisk)
***** *[[andesavosett|R. andina]]*, andesavosett (monotypisk)
***** *[[amerikaavosett|R. americana]]*, amerikaavosett (monotypisk)

## Referanser




## Eksterne lenker
*